ເກົາຫຼີເໜືອ ຢືນຢັນການທົດລອງ ລູກສອນໄຟ ໄລຍະໄກທີ່ສຸດ ນັບຕັ້ງແຕ່ປີ 2017
ເກົາຫຼີິເໜືອ ເວົ້າວ່າ ລູກສອນໄຟດັ່ງກ່າວ ໄດ້ຖືກຍິງຂຶ້ນ​ຈາກມຸມທີ່ຊັນ ເພື່ອຫຼີກລ່ຽງ ການບິນຂ້າມປະເທດອື່ນໆ. 
ເກົາຫຼີເໜືອ ໄດ້ຢືນຢັນການທົດລອງລູກສອນໄຟຂີປະນາວຸດໄລຍະປານກາງຂອງເຂົາເຈົ້າ ມັນແມ່ນລູກສອນໄຟ ທີ່ໃຫຍ່ທີ່ສຸດ ທີ່ ເກົາຫຼີເໜືອ ໄດ້ທົດລອງ ໃນຮອບດົນກວ່າ 4 ປີ ການເຄື່ອນໄຫວດັ່ງກ່າວ ໄດ້ເພີ້ມຄວາມກົດດັນ ຫຼາຍຂຶ້ນ ຕໍ່ລັດຖະບານຂອງປະທານນາທິບໍດີ ສະຫະລັດ ທ່ານ ໂຈ ໄບເດັນ, ດັ່ງທີ່ນັກຂ່າວວີໂອເອ ບິລ ກາລໂລ ລາຍງານຈາກນະຄອນຫຼວງ ໂຊລ, ເຊິ່ງ ພຸດທະສອນ ຈະນຳລາຍລະອຽດ ມາສະເໜີທ່ານໃນອັນດັບຕໍ່ໄປ ເກົາຫຼີເໜືອ ກ່າວວ່າເຂົາເຈົ້າໄດ້ທົດລອງລູກສອນໄຟຂີປະນາວຸດໄລຍະປານກາງ Hwasong-12 ຂອງເຂົາເຈົ້າ ມັນຖືກທົດລອງ ຄັ້ງສຸດທ້າຍ ໃນປີ 2017 ເທື່ອນີ້, ເກົາຫຼີເໜືອ ໄດ້ເປີດເຜີຍຮູບສອງໃບທີ່ຖືກຖ່າຍຫຼັງຈາກຫົວລະເບີດນິວເຄລຍດັ່ງກ່າວ ຂອງລູກສອນໄຟ ໄດ້ໄປຮອດນອກອາວະກາດ ເກົາຫຼີິເໜືອ ເວົ້າວ່າ ລູກສອນໄຟດັ່ງກ່າວ ໄດ້ຖືກຍິງຂຶ້ນຈາກມຸມທີ່ຊັນ ເພື່ອຫຼີກລ່ຽງການບິນຂ້າມປະເທດອື່ນໆ ແຕ່ໂຄສົກລັດຖະບານ ຍີ່ປຸ່ນ ທ່ານ ຮິໂຣຄາຊຸ ມັດຊຸໂນະ ໄດ້ກ່າວປະນາມການຍິງດັ່ງກ່າວ ທ່ານ ຮິໂຣຄາຊຸ ມັດຊຸໂນະ ຫົວໜ້າເລຂາທິການ ຄະນະລັດຖະບານ ຍີ່ປຸ່ນ ກ່າວວ່າ “ການຍິງລູກສອນໄຟຂີປະນາວຸດທີ່ຮຸນແຮງດັ່ງກ່າວແມ່ນການລ່ວງລະເມີດມະຕິທີ່ສຳຄັນຂອງສະພາຄວາມໝັ້ນຄົງ, ແລະ ປະເທດຂອງພວກເຮົາໄດ້ທຳການປະທ້ວງຢ່າງແຮງຕໍ່ ເກົາຫຼີເໜືອ ຜ່ານສະຖານທູດໃນ ປັກກິ່ງ ” ເກົາຫຼີໃຕ້ ຍັງໄດ້ຈັດກອງປະຊຸມສຸກເສີນຂອງສະພາຄວາມໝັ້ນຄົງແຫ່ງຊາດຂອງເຂົາເຈົ້າ ແລະ ໄດ້ຮຽກຮ້ອງໃຫ້ ເກົາຫຼີເໜືອ ກັບຄືນມາເຈລະຈາ ເກົາຫຼີເໜືອ ໄດ້ຍິງລູກສອນໄຟ 11 ລູກ ໃນເດືອນມັງກອນນີ້, ເປັນສະຖິຕິໃໝ່ປະຈຳເດືອນ ແນວໃດກໍຕາມການທົດລອງຄັ້ງຫຼ້າສຸດນີ້ແມ່ນໃຫຍ່ທີ່ສຸດໃນຮອບ 4 ປີ, ບັນດານັກວິເຄາະຄືທ່ານ ຣາມັອນ ປາເຊໂກ-ປາໂດ ເວົ້າວ່າມັນອາດຈະບໍ່ຖືກພິຈາລະນາເປັນການຍຸແຍ່ທີ່ສຳຄັນ ທ່ານ ຣາມັອນ ປາເຊໂກ-ປາໂດ ອາຈານສອນຢູ່ວິທະຍາໄລ ຄິງສ໌ ໃນນະຄອນ ຫຼວງ ລອນດອນ ກ່າວວ່າ “ຖ້າ ເກົາຫຼີເໜືອ ຢາກດຶງດູດຄວາມສົນໃຈຂອງທຸກຄົນແທ້, ເຂົາເຈົ້າຈະທຳການທົດລອງລູກລອງໄຟຂີປະນາວຸດຂ້າທະວີບ ຫຼື ລະ ເບີດນິວເຄລຍ ແລະ ເຂົາເຈົ້າຍັງບໍ່ໄດ້ເຮັດມັນເທື່ອ ແຕ່ຕອນນີ້ ບໍ່ມີໃຜໃຫ້ຄຳເຫັນ ກ່ຽວກັບການທົດລອງດັ່ງກ່າວນອກຈາກຜູ້ທີ່ຕິດຕາມບັນຫາແຫຼມ ເກົາຫຼີ ” ໃນການຕອບໂຕ້ຕໍ່ການຍິງຄັ້ງຫຼ້າສຸດນີ້, ເຈົ້າໜ້າທີ່ອາວຸໂສຂອງ ສະຫະລັດ ໄດ້ກ່າວຕໍ່ບັນດານັກຂ່າວວ່າ ລາວຄາດວ່າ ເກົາຫຼີເໜືອ ຈະທຳການທົດລອງທີ່ໃຫຍ່ກວ່ານີ້ ເພື່ອກົດດັນເອົາການຍິນ ຍອມຈາກ ສະຫະລັດ ທ່ານເວົ້າວ່າ ສະຫະລັດ ແມ່ນເປີດກວ້າງທີ່ຈະເຈລະຈາ ແຕ່ບໍ່ຢາກຈັດກອງປະຊຸມສຸດຍອດປະທານາທິ ບໍດີໃນເວລານີ້ But Japanese government spokesman Hirokazu Matsuno condemned the launch